इउ पि पि एलनि बिसायख’थिनि रादाय बिलायाव होनाय माखासे मैखोम आयदानि सोमोन्दै दिनै बागसा जिल्लानि मुसलपुराव खौरांगिरिफोरजों गुवारै सावरायज्लायदों। फैबाय थानाय बिटिसि बिसायख’थिनि थाखाय इउ पि पि एलनि बिसायख’थिनि गाहाइ रादायफोरखौ फोरमायनानै होयो इउ पि पि एलनि नेहाथारी राजु नार्जारीआ। बिथाङा बुङो दि बिटिआरखौ दिजिटेल खालामनायनि थांखिजों आबुङै जौगासार होनो‌ थाखाय बि टिआरआव थानाय मोन 47 बिफाननि थाखाय बिथांखिफोर सुफुंनो थाखाय सुबिदा जानाय बादियै गामि एबा नआवनो थानानै बिथांखिफोरखौ बिखनो थाखाय इ-गभरनेन्स खालामनाय जागोन। इ-गभरनेन्सनि गेजेरजों गासै बि टि आरखौनो दिजिटेलाज खालामनायनि गेजेरजों खरसानि बिबाङा खम जागोन। बिजों लोगोसे रिजिस्ट्रेसन खौरांगिरिफोरनो पेन्सननि सुबिदा खालामनाय जागोन होननानैबो रोखा बुंथियो।